Zbigniew Ziobro

Zbigniew Tadeusz Ziobro (sündinud 18. augustil 1970 Krakówis) on Poola poliitik, ta kuulub erakonda Õigus ja Õiglus. Ta oli aastatel 2009–2014 Euroopa Parlamendi liige. 16. novembrist 2015 kuni 27. novembrini 2023 oli ta Poola justiitsminister.

Ta kasvas üles Krynica-Zdrójs (asub Nowy Saczi maakonnas Väike-Poola vojevoodkonnas), kus lõpetas ka keskkooli. Ta lõpetas Krakówis Jagiełło ülikooli õigusteaduskonna.

Ta oli aastatel 2001–2005 seimi liige. 31. oktoobrist 2005 kuni 16. novembrini 2007 oli ta Poola justiitsminister.

Kategooria:Poola poliitikud
Kategooria:Justiitsministrid
Kategooria:Poolast valitud Euroopa Parlamendi liikmed
Kategooria:Jagiełło ülikooli vilistlased
Kategooria:Sündinud 1970